ਜ਼ੀਨਤ ਅਬਦੁੱਲਾ ਚੰਨਾ
ਜ਼ੀਨਤ ਅਬਦੁੱਲਾ ਚੰਨਾ (ਸਿੰਧੀ : زينت عبداللٰه چنه 4 ਜਨਵਰੀ, 1919 – 12 ਜੁਲਾਈ, 1974) ਸੇਹਵਾਨ, ਸਿੰਧ, ਪਾਕਿਸਤਾਨ ਤੋਂ ਇੱਕ ਸਿੱਖਿਆ ਸ਼ਾਸਤਰੀ ਅਤੇ ਲੇਖਕ ਸੀ। ਉਹ 1947 ਵਿੱਚ ਭਾਰਤ ਦੀ ਵੰਡ ਤੋਂ ਬਾਅਦ ਸਿੰਧੀ ਕਹਾਣੀਆਂ ਲਿਖਣ ਵਾਲੀਆਂ ਪਹਿਲੀਆਂ ਮਹਿਲਾ ਲੇਖਕਾਂ ਵਿੱਚੋਂ ਇੱਕ ਸੀ। ਜ਼ੀਨਤ ਚੰਨਾ ਨੇ ਮਾਸਿਕ ਮੈਗਜ਼ੀਨ ਮਾਰਵੀ ਦੇ ਸੰਪਾਦਕ ਵਜੋਂ ਸੇਵਾ ਨਿਭਾਈ। ਉਸ ਨੇ ਪੇਂਡੂ ਸਿੰਧ ਵਿੱਚ ਮਾਪਿਆਂ ਨੂੰ ਆਪਣੀਆਂ ਲੜਕੀਆਂ ਨੂੰ ਸਿੱਖਿਅਤ ਕਰਨ ਲਈ ਪ੍ਰੇਰਿਤ ਕੀਤਾ। ਇੱਕ ਅਧਿਆਪਕ ਅਤੇ ਕਹਾਣੀਕਾਰ ਹੋਣ ਦੇ ਨਾਲ-ਨਾਲ ਉਸ ਨੇ ਸਾਹਿਤਕ ਲੇਖ ਵੀ ਲਿਖੇ।